Heimasmölun og nokkur brúðkaup sama daginn Margt er um að vera í Dölum síðastliðinn laugardag . Meðal þess má nefna að réttað var í Ljárskógarétt og Tungurétt og þá var Laxdæluhátíð þar sem Guðrún Ósvífursdóttir bauð gestum heim til veislu að Laugum . Þá var svokölluð heimasmölun þeirra Laxdælinga farin á laugardag . Veður var hlýtt og gott til smalamennskunnar þrátt fyrir að blési hressilega . Féð var margt og gekk smölun að öllu leyti vel . Eins og myndirnar bera með sér val glatt á hjalla og margir þátttakendur . Það þótti þó tíðindum sæta að fjögur pör gengu í hjónaband þennan sama dag þar sem að tölurnar 7 , 9 og 13 þykja álitlegur brúðkaupsdagur . Ein vígslan fór fram í Kvennabrekkukirkju en þrjár í Hjarðarholtskirkju . Systkinin frá Engihlíð í Laxárdal fóru t.d. ríðandi til kirkju eftir að hafa réttað með sínum væntanlegu mökum og fylgdu þeim margir gestir . Eftir vígsluna héldu þau til síns heima . Fögnuður var svo fram eftir kvöldi víða í sveitinni að afloknu góðu dagsverki .